Virksomheten begynte i 2003 med fly innleid fra Channel Express som under Flyglobespans logo tilbød uregelmessige flyvninger til europeiske feriemål. Avleggeren viste seg å være vellykket og antall flyfrekvenser ble økt. På dette tidspunktet flyttet operatøren fra Prestwick til den større internasjonale lufthavnen i Glasgow, som lå nærmere befolkningssentra i de sentrale delene av Skottland. Innen få måneder etter oppstarten av driften i 2004 kunne de bruke egne fly. Globespan Group kjøpte flyselskapet Cougar Leasing sammen dets driftstillatelse fra luftfartstilsynet i Storbritannia. Med egen driftstillatelse kunne de utvide sin virksomhet med nye destinasjoner som for eksempel Praha, hvor selskapet fikk konkurranse fra Czech Airlines. De fikk også ytterligere destinasjoner i Spania, som for eksempel Kanariøyene. CSA trakk sin rute mellom Glasgow og Praha 1. august 2005.